stanford-oval/wikipedia huggingface dataset:
Suomi yleisurheilun Euroopan-mestaruuskilpailuissa 1982
Ennakko-odotukset

Suomen yleisurheilu oli osoittanut 1980-luvulle tultaessa hidasta mutta tasaista taantumaa 1970-luvun huippuvuosista. Ennen Ateenan EM-kisoja yhdeksän suomalaista oli Euroopan tilastossa kymmenen parhaan joukossa. Kirkkaimpana suorituksena oli Tiina Lillakin keihäänheiton maailmanennätys 72,40 metriä. Lisäksi Arto Bryggare oli aitajuoksun tilastossa toisena ja keihäsmiehet Pentti Sinersaari ja Antero Puranen tilastosijoilla neljä ja kuusi.
Vuoden 1982 EM-kisajoukkue valittiin kolmessa erässä heinä-elokuun aikana, ja valintaperusteina olivat sekä kuluvan että edeltäneen kauden tulokset. Valintalinja oli aiempaa löysempi, koska edustusurheilijoille pyrittiin saamaan arvokisakokemusta vuoden 1983 Helsingin MM-kisoja varten. Joukkueeseen tuli lopulta nimetyksi 30 mies- ja 8 naisurheilijaa. Suomen Urheiluliiton virallinen tavoite oli säilyttää edellisten EM-kisojen asemat eli sijoittua kahdeksan parhaan kansakunnan joukkoon. Epävirallisesti puhuttiin myös 6-8 mitalin tavoitteesta.
Menestys

Suomen joukkue saavutti Ateenasta neljä mitalia ja lisäksi 11 pistesijaa. Ne riittivät mitalitaulukossa 11. ja pisteissä yhdeksänteen sijaan, joten SUL:n asttamat ennakkotavoitteet eivät aivan toteutuneet.
Suomalaisista ainoana mestaruuteen ylsi Reima Salonen, joka oli 50 kilometrin kävelyssä ylivoimainen jättäen hopealle sijoittunutta José Marinia lähes neljä minuuttia. Marin voitti 20 kilometrin kävelyn, jossa Salonen oli kahdeksas.
Euroopan mestaruutta puolustanut Martti Vainio oli 10 000 metrin juoksussa hyvässä vireessä ja taisteli loppuun asti kultamitalista, mutta loppusuoralla Vainion oli tyytyminen pronssisijaan. Puolet lyhyemmällä matkalla Vainion kirikyky ei riittänyt kahdeksatta sijaa korkeammalle. Ennakkotilastojen valossa Vainion suorituksia pidettiin erinomaisina.
Pronssisijalle ylsivät myös Jorma Härkönen ja Arto Bryggare, joka oli pronssilla jo vuoden 1978 EM-kisoissa. Vain voittoa tavoitelleen Bryggaren raju itkunpuuska 110 metrin aitojen finaalijuoksun jälkeen kertoi kovasta pettymyksestä. Härkösen kolmas sija 800 metrillä sen sijaan oli iloinen yllätys. Hyvänä kirimiehenä tunnettu Härkönen oli tilastojen mukaan vasta 32. paras eurooppalainen.
Suomalaisjuoksijat pärjäsivät Ateenassa mukavasti, kun edellisten lisäksi vielä sekä miesten maratonilla että 3 000 metrin esteissä kaksi suomalaista sijoittui kahdeksan parhaan joukkoon. Sen sijaan kenttälajeissa suomalaiset eivät onnistuneet odotetusti. Mitalia odotettiin sekä miesten että naisten keihäänheitosta, mutta tuloksena oli Tiina Lillakin neljäs, Arto Härkösen viides ja Antero Purasen kuudes sija. Seiväshyppääjät epäonnistuivat pahasti, kun Antti Kalliomäki ja Rauli Pudas jäivät karsinnassa ja Timo Kuusisto finaalissa ilman tulosta. Myös kiekonheittäjä Markku Tuokko jäi karsinnassa ilman tulosta. Kuulantyönnössä Reijo Ståhlberg selvisi finaaliin mutta työnsi vaisusti jääden yhdeksänneksi. Moukarinheitossa sen sijaan Harri Huhtala pyörähteli pirteästi ja sijoittui viidenneksi. Hyppylajeissa ainoan pistesijan hankki Markku Rokala, joka oli kolmiloikkakilpailun seitsemäs.
Menestys > Kahdeksan parhaan joukkoon sijoittuneet

| Mitali | Nimi | Laji |
| --- | --- | --- |
| Kultaa | Reima Salonen | 50 kilometrin kävely |
| Pronssia | Jorma Härkönen | 800 metrin juoksu |
| Pronssia | Martti Vainio | 10 000 metrin juoksu |
| Pronssia | Arto Bryggare | 110 metrin aitajuoksu |
| 4 | Pertti Tiainen | maraton-juoksu |
| 4 | Tiina Lillak | keihäänheitto |
| 5 | Jukka Toivola | maraton-juoksu |
| 5 | Harri Huhtala | moukarinheitto |
| 5 | Arto Härkönen | keihäänheitto |
| 6 | Ilkka Äyräväinen | 3 000 metrin estejuoksu |
| 7 | Markku Rokala | kolmiloikka |
| 7 | Antero Toivonen | keihäänheitto |
| 8 | Martti Vainio | 5 000 metrin juoksu |
| 8 | Tommy Ekblom | 3 000 metrin estejuoksu |
| 8 | Reima Salonen | 20 kilometrin kävely |
Joukkue > Miehet

| Laji | Nimi | Sijoitus ja tulos |
| --- | --- | --- |
| 200 metriä | Kimmo Saaristo | alkuerässään neljäs (21,38) |
| 400 metriä | Hannu Mykrä | alkuerässään seitsemäs (47,16) |
| 800 metriä | Jorma Härkönen | loppukilpailussa kolmas (1.46,90) |
| 5 000 metriä | Martti Vainio | loppukilpailussa kahdeksas (13.33,69) |
| 10 000 metriä | Martti Vainio | loppukilpailussa kolmas (27.42,51) |
| maraton | Pertti Tiainen | neljäs (2.16.27) |
| maraton | Jukka Toivola | viides (2.17.31) |
| maraton | Niilo Kemppe | keskeytti |
| 110 metrin aidat | Arto Bryggare | loppukilpailussa kolmas (13,60 |
| 110 metrin aidat | Reijo Byman | alkuerässään seitsemäs (14,36) |
| 3 000 metrin esteet | Ilkka Äyräväinen | loppukilpailussa kuudes (8.24,19) |
| 3 000 metrin esteet | Tommy Ekblom | loppukilpailussa kahdeksas (8.27,15) |
| 3 000 metrin esteet | Vesa Laukkanen | alkuerässään kuudes (8.29,75) |
| 20 kilometrin kävely | Reima Salonen | kahdeksas (1.28.04) |
| 50 kilometrin kävely | Reima Salonen | ensimmäinen (3.55.29) |
| seiväshyppy | Timo Kuusisto | loppukilpailussa ilman tulosta |
| seiväshyppy | Antti Kalliomäki | karsinnassa ilman tulosta |
| seiväshyppy | Rauli Pudas | karsinnassa ilman tulosta |
| pituushyppy | Jarmo Kärnä | karsinnassa 16. (770) |
| kolmiloikka | Markku Rokala | loppukilpailussa seitsemäs (16,32) |
| kuulantyöntö | Reijo Ståhlberg | loppukilpailussa yhdeksäs (19,49) |
| kuulantyöntö | Aulis Akonniemi | karsinnassa 15. (19,30) |
| kiekonheitto | Ari Huumonen | karsinnassa 17. (58,98) |
| kiekonheitto | Markku Tuokko | karsinnassa ilman tulosta |
| moukarinheitto | Harri Huhtala | loppukilpailussa viides (76,12) |
| moukarinheitto | Juha Tiainen | loppukilpailussa 12. (72,12) |
| moukarinheitto | Jukka Olkkonen | karsinnassa 18. (69,76) |
| keihäänheitto | Arto Härkönen | loppukilpailussa viides (86,76) |
| keihäänheitto | Antero Toivonen | loppukilpailussa seitsemäs (84,34) |
| keihäänheitto | Pentti Sinersaari | karsinnassa 17. (71,66) |
| kymmenottelu | Harri Sundell | 14. (7744) |
| kymmenottelu | Johannes Lahti | keskeytti |
Joukkue > Naiset

| Laji | Nimi | Sijoitus ja tulos |
| --- | --- | --- |
| 100 metriä | Helinä Laihorinne | välierässään seitsemäs (11,58) |
| maraton | Tuija Toivonen | 14. (2.48.52) |
| maraton | Sinikka Kiippa | 15. (2.48.55) |
| pituushyppy | Anne Kyllönen | karsinnassa 17. (628) |
| kiekonheitto | Ulla Lundholm | loppukilpailussa 11. (58,90) |
| keihäänheitto | Tiina Lillak | loppukilpailussa neljäs (66,26) |
| keihäänheitto | Tuula Laaksalo | loppukilpailussa 12. (58,52) |
| keihäänheitto | Helena Laine | karsinnassa 13. (57,00 |
| seitsenottelu | Anne Kyllönen | 17. (5623 SE) |
Suomi yleisurheilun sisäratojen Euroopan-mestaruuskilpailuissa 1988

Suomi yleisurheilun sisäratojen Euroopan-mestaruuskilpailuissa 1988 käsittelee Suomen joukkuetta yleisurheilun sisäratojen Euroopan-mestaruuskilpailuissa Budapestissa 1988.
Suomen yhdeksästä urheilijasta koostunut joukkue saavutti yhden mitalin ja kaksi kuudetta sijaa. Ainoa mitali olikin kultainen, kun edellisissä kisoissa 800 metrillä pronssille sijoittunut Ari Suhonen juoksi voittoon hidasvauhtisessa 1 500 metrin kilpailussa. Alun perin hänen ei pitänyt kilpailla lainkaan 1 500 metrillä, mutta pudottuaan 800 metrillä alkuerissä Suhonen päätti osallistua myös pidemmälle matkalle . Jarmo Kärnä sijoittui edellisvuoden tapaan pituushypyssä kuudenneksi, jonka sijan hän oli saavuttanut myös edellisissä Budapestissa järjestetyissä EM-halleissa 1983. Naisten parhaan sijoituksen saavutti Ringa Ropo, joka oli niin ikään kuudes pituushypyssä.
Mitalistit

| Mitali | Nimi | Laji |
| --- | --- | --- |
| Kultaa | Ari Suhonen | 1 500 metrin juoksu |
Joukkue > Miehet

| Laji | Nimi | Sijoitus ja tulos |
| --- | --- | --- |
| 800 metriä | Ari Suhonen | alkuerässään viides (1.51,19) |
| 1 500 metriä | Ari Suhonen | loppukilpailussa ensimmäinen (3.45,72) |
| seiväshyppy | Harri Palola | 12. (540) |
| pituushyppy | Jarmo Kärnä | kuudes (772) |
| pituushyppy | Juha Plosila | 12. (756) |
Joukkue > Naiset

| Laji | Nimi | Sijoitus ja tulos |
| --- | --- | --- |
| 60 metriä | Sisko Hanhijoki | alkuerässään neljäs (7,44) |
| 200 metriä | Sisko Hanhijoki | alkuerässään kolmas (24,10) |
| 200 metriä | Tarja Leveelahti | alkuerässään viides (24,11) |
| 3 000 metrin kävely | Sari Essayah | yhdeksäs (13.19,02) |
| pituushyppy | Ringa Ropo | kuudes (654) |
| kuulantyöntö | Asta Hovi | kahdeksas (17,40) |
Suortitunturi

Suortitunturi (ven. Шуорт, Šuort) on tunturi Petsamon piirissä Murmanskin alueen luoteisosassa Venäjällä. Se sijaitsee Paatsjokeen laskevien Laukkujärvien pohjoispuolella ja itse Paatsjoki virtaa tunturialueen länsipuolella. Tunturin korkein huippu on 494 m korkea Suortitunturi sijaitsee Suomen Neuvostoliitolle luovuttaman entisen Petsamon kunnan länsiosassa.
Suomi yleisurheilun sisäratojen Euroopan-mestaruuskilpailuissa 2005

Suomi yleisurheilun sisäratojen Euroopan-mestaruuskilpailuissa 2005 käsittelee Suomen joukkuetta yleisurheilun sisäratojen Euroopan-mestaruuskilpailuissa Madridissa 2005.
Suomen joukkue koostui 11 miehestä ja kahdesta naisesta. Kolme suomalaista esiintyi loppukilpailuissa, joissa lähelle mitalia pääsivät Ville Tiisanoja ja Tommi Evilä neljänsillä sijoillaan.
Joukkue > Miehet

| Laji | Nimi | Sijoitus ja tulos |
| --- | --- | --- |
| 60 metriä | Nghi Tran | välierässään seitsemäs (6,75) |
| 60 metriä | Tommi Hartonen | alkuerässään viides (6,76) |
| 60 metriä | Simo Sipilä | alkuerässään seitsemäs (7,19) |
| 200 metriä | Tommi Hartonen | alkuerässään kolmas (21,13) |
| 200 metriä | Nghi Tran | alkuerässään neljäs (21,61) |
| 60 metrin aidat | Matti Niemi | välierässään hylättiin   (alkuerässään viides (7,81) |
| 60 metrin aidat | Juha Sonck | alkuerässään seitsemäs (7,91) |
| seiväshyppy | Vesa Rantanen | karsinnassa 11. (560) |
| seiväshyppy | Mikko Latvala | karsinnassa 14. (560) |
| pituushyppy | Tommi Evilä | loppukilpailussa neljäs (797) |
| kuulantyöntö | Ville Tiisanoja | loppukilpailussa neljäs (20,36) |
| kuulantyöntö | Mika Vasara | karsinnassa 11. (19,56) |
| kuulantyöntö | Conny Karlsson | karsinnassa 15. (19,32) |
Joukkue > Naiset

| Laji | Nimi | Sijoitus ja tulos |
| --- | --- | --- |
| 60 metriä | Heidi Hannula | loppukilpailussa kahdeksas (7,44) |
| 60 metriä | Johanna Manninen | välierässään kuudes (7,32) |
Suomi yleisurheilun Euroopan-mestaruuskilpailuissa 1986

| 0 | 1 | 2 | 3 | 4 |
| --- | --- | --- | --- | --- |
Suomi yleisurheilun Euroopan-mestaruuskilpailuissa
| Maakoodi: | Maakoodi: |  FIN |  FIN |  FIN |
| EAA:n jäsenliitto: | EAA:n jäsenliitto: | Suomen Urheiluliitto | Suomen Urheiluliitto | Suomen Urheiluliitto |
Stuttgart 1986
Sijoitus mitalitaulukossa: 15.
|   |   | Yhteensä | miehet | naiset |
| Urheilijoita | Urheilijoita | 31 | 18 | 13 |
|  kultaa |  kultaa | - | - | - |
|  hopeaa |  hopeaa | 1 | 1 | - |
|  pronssia |  pronssia | - | - | - |
| pistesijat | pistesijat | 7 | 5 | 2 |
Osallistumisvuodet
 1934  • 1938 • 1946 • 1950 • 1954 • 1958 • 1962 • 1966 • 1969 • 1971 • 1974 • 1978 • 1982 • 1986 • 1990 • 1994 • 1998 • 2002 • 2006 • 2010 • 2012 • 2014 • 2016 • 2018 • 2022
Suomi yleisurheilun Euroopan-mestaruuskilpailuissa 1986 käsittelee Suomen joukkuetta yleisurheilun Euroopan-mestaruuskilpailuissa Stuttgartissa 1986.
Ennakko-odotukset

Suomen Urheiluliitto valitsi kolmessa valintakokouksessaan Stuttgartin EM-joukkueeseen 18 mies- ja 13 naisurheilijaa. Näiden lisäksi valittiin vielä naisten pikaviestijoukkueen kotiin jääväksi varaedustajaksi Sari Raumala. Joukkueen tavoitteeksi asetettiin 2–3 mitalin ja 4–6 pistesijan saavuttaminen. Euroopan tilastojen valossa parhaat mitalimahdollisuudet olivat keihäänheittäjä Tiina Lillakilla, dopingrangaistuksen jälkeen radoille palanneella Martti Vainiolla, ensimmäisissä arvokisoissaan kilpailleella Seppo Rädyllä ja moninkertaisella arvokisamitalistilla Arto Bryggarella. Menestystä toivottiin myös kävelyn Euroopan mestaruutta puolustaneelta Reima Saloselta.
Menestys

Suomi jäi Stuttgartissa kolmannen kerran yleisurheilun EM-kisahistoriassa ilman kultamitalia. Ainoasta mitalista vastasi ensimmäisenä suomalaisena kolmannen kerran peräkkäin EM-mitalin saavuttanut pika-aituri Arto Bryggare. Neuvostoliiton voittamissa mitali- ja pistetilastoissa Suomen yksi hopea ja seitsemän pistesijaa toivat 15. ja 12. sijat.
Naisten keihäänheitossa Tiina Lillak sijoittui toisissa EM-kisoissa peräkkäin neljänneksi. Miesten keihäässä saman sijoituksen saavutti Jyrki Blom, jota pidettiin etukäteen keihäänheiton heikoimpana suomalaisedustajana. Käsivaivainen Seppo Räty karsiutui loppukilpailusta. Blomin lisäksi yllättäjiä olivat maratonilla neljänneksi juossut Sinikka Keskitalo ja seiväshypyssä viidenneksi sijoittunut Kimmo Kuusela. Pistesijoille sijoittuivat vielä 50 kilometrillä viidenneksi kävellyt Reima Salonen ja kolmansissa EM-kisoissaan kilpaillut Martti Vainio, joka oli 5 000 metrillä kuudes ja 10 000 metrillä seitsemäs.
Suomalaiset moukarimiehet esiintyivät Stuttgartissa vaisusti. Olympiavoittaja Juha Tiainen jäi kauas loppukilpailupaikasta eikä Harri Huhtalakaan päässyt pistesijalle. Terävimmillään ei ollut myöskään Ari Suhonen, joka jäi viimeiseksi niin 800 metrin välierässään kuin 1 500 metrin alkuerässäänkin. Tommy Ekblom voitti kevyen oloisesti 3 000 metrin estejuoksun alkueränsä mutta hyytyi loppukilpailussa kymmenenneksi.
Menestys > Kahdeksan parhaan joukkoon sijoittuneet

| Mitali | Nimi | Laji |
| --- | --- | --- |
| Hopeaa | Arto Bryggare | 110 metrin aitajuoksu |
| 4 | Sinikka Keskitalo | maraton-juoksu |
| 4 | Jyrki Blom | keihäänheitto |
| 4 | Tiina Lillak | keihäänheitto |
| 5 | Reima Salonen | 50 kilometrin kävely |
| 5 | Kimmo Kuusela | seiväshyppy |
| 6 | Martti Vainio | 5 000 metrin juoksu |
| 7 | Martti Vainio | 10 000 metrin juoksu |
Joukkue > Miehet

| Laji | Nimi | Sijoitus ja tulos |
| --- | --- | --- |
| 800 metriä | Ari Suhonen | välierässään kahdeksas (1.49,67) |
| 1 500 metriä | Ari Suhonen | alkuerässään yhdeksäs (3.49,60) |
| 5 000 metriä | Martti Vainio | loppukilpailussa kuudes (13.22,67) |
| 10 000 metriä | Martti Vainio | seitsemäs (28.08,72) |
| maraton | Jouni Kortelainen | keskeytti |
| maraton | Henrik Sandström | keskeytti |
| 110 metrin aidat | Arto Bryggare | loppukilpailussa toinen (13,42) |
| 110 metrin aidat | Mikael Ylöstalo | välierässään viides (13,69) |
| 3 000 metrin esteet | Tommy Ekblom | loppukilpailussa kymmenes (8.28,32) |
| 20 kilometrin kävely | Reima Salonen | hylättiin |
| 50 kilometrin kävely | Reima Salonen | viides (3.46.14) |
| seiväshyppy | Kimmo Kuusela | loppukilpailussa viides (555) |
| seiväshyppy | Asko Peltoniemi | loppukilpailussa 12. (525) |
| kuulantyöntö | Jari Kuoppa | karsinnassa 13. (18,93) |
| kuulantyöntö | Janne Ronkainen | karsinnassa 15. (18,82) |
| moukarinheitto | Harri Huhtala | loppukilpailussa kymmenes (74,94) |
| moukarinheitto | Juha Tiainen | karsinnassa 18. (71,16) |
| keihäänheitto | Jyrki Blom | loppukilpailussa neljäs (80,84) |
| keihäänheitto | Jorma Markus | karsinnassa 14. (77,32) |
| keihäänheitto | Seppo Räty | karsinnassa 17. (76,00) |
| kymmenottelu | Petri Keskitalo | 16. (7452) |
Joukkue > Naiset

| Laji | Nimi | Sijoitus ja tulos |
| --- | --- | --- |
| 100 metriä | Sisko Markkanen | alkuerässään kahdeksas (12,01) |
| 800 metriä | Kaisa Ylimäki | alkuerässään kuudes (2.06,37) |
| maraton | Sinikka Keskitalo | neljäs (2.34.31) |
| maraton | Sirkku Kumpulainen | 19. (2.45.26) |
| 400 metrin aidat | Tuija Helander | välierässään viides (56,21) |
| 4 × 100 metriä | Aila Haikkonen   Sisko Markkanen   Margareetta Honkaharju   Jaana Niemi | alkuerässään viides (45,27) |
| 10 kilometrin kävely | Mirva Hämäläinen | kymmenes (47.50) |
| kuulantyöntö | Asta Hovi | loppukilpailussa 15. (17,82) |
| keihäänheitto | Tiina Lillak | loppukilpailussa neljäs (66,66) |
| keihäänheitto | Tuula Laaksalo | karsinnassa 15. (58,86) |
Suomi yleisurheilun sisäratojen Euroopan-mestaruuskilpailuissa 1998

Suomi yleisurheilun sisäratojen Euroopan-mestaruuskilpailuissa 1998 käsittelee Suomen joukkuetta yleisurheilun sisäratojen Euroopan-mestaruuskilpailuissa Valenciassa 1998.
Suomen joukkue koostui vain neljästä urheilijasta, mutta menestys oli hyvä. Tiia Hautala oli neljäs naisten viisiottelussa ja miesten kuulantyönnöstä saatiin peräti kaksi mitalia.
Mitalistit

| Mitali | Nimi | Laji |
| --- | --- | --- |
| Hopeaa | Mika Halvari | kuulantyöntö |
| Pronssia | Arsi Harju | kuulantyöntö |
Joukkue > Miehet

| 0 | 1 | 2 |
| --- | --- | --- |
| kuulantyöntö | Mika Halvari | loppukilpailussa toinen (20,59) |
| kuulantyöntö | Arsi Harju | loppukilpailussa kolmas (20,53) |
Joukkue > Naiset

| 0 | 1 | 2 |
| --- | --- | --- |
| seiväshyppy | Teija Saari | karsinnassa 22. (380) |
| viisiottelu | Tiia Hautala | neljäs (4473) |
Kari Suoraniemi

| Kari Suoraniemi> Henkilötiedot |
| --- | --- |
Syntynyt: 29. syyskuuta 1960 Oulu, Suomi
Kansalaisuus:   Suomi
Jääkiekkoilija
Pelipaikka:  puolustaja
Pituus:  187 cm
Paino:  90 kg
Pelaajaura
Pääsarjaura:  1978–1995
Seurat:  Oulun Kärpät (SML)   Rochester Americans (AHL)   JYP (SML)   Skellefteå AIK (Elit.)   Jokerit (SML)   Rögle BK (I-div & Elit.)
Kari Suoraniemi (29. syyskuuta 1960 Oulu) on suomalainen jääkiekkoilija, pelipaikaltaan puolustaja. Hän on Oulun Kärppien kasvatti. Suoraniemi päätti uransa Ruotsissa Röglessä kaudella 1994–1995. Suoraniemellä on kaksi poikaa, Niko (s. 1984) ja Joel (s. 1987). Niko on pelannut useissa maissa, viimeksi Unkarissa kaudesta 2021–2022 alkaen, ja on Suomen kansalainen. Joel pelasi vain Röglen junioreissa, ja hän on Ruotsin kansalainen.
Suoraniemi aloitti uransa kasvattajaseurassaan Kärpissä, voittaen kolmannella kaudellaan SM-liigan mestaruuden kaudella 1980–1981. Mestaruuden jälkeen Suoraniemi lähti Pohjois-Amerikkaan ja pelasi kolme kautta NHL:n farmiliigassa, AHL:n Rochester Americansissa. AHL:ssä Suoraniemi pelasi 141 ottelua, muttei koskaan päässyt NHL:ään. Kaudella 1982–1983 Suoraniemistä tuli AHL:n mesrari, eli Calder Cupin voittaja.
Suoraniemi vaihtoi jälleen mestaruuden jälkeen seuraa. Rochesterista hän palasi takaisin Kärppiin. Kauden 1984–1985 päätteeksi Suoraniemi valittiin edustamaan Suomea vuoden 1985 maailmanmestaruuskilpailuihin, jotka järjestettiin  Tšekkoslovakiassa. Suomi oli lopulta kisojen viides. Maajoukkue saavutti kuitenkin Neuvostoliiton ja Tšekkoslovakian jälkeen Euroopan-mestaruuskisojen pronssimitalin.
MM-kisojen jälkeen Suoraniemi siirtyi Kärpistä Jyväskylän JyP HT:hen. Kauden 1985–1986 jälkeen Suoraniemi oli jälleen mukana MM-kisoissa, jotka järjestettiin nyt Neuvostoliitossa. Suomi oli nyt neljäs, mutta voitti taas EM-kisoista pronssia. Suoraniemi edusti JyP HT:ta vielä kauden 1986–1987, kunnes siirtyi Ruotsiin Skellefteåån. Skellefteå putosi kuitenkin Elitserienistä kauden 1989–1990 päätteeksi, ja Suoraniemi palasi Suomeen, nyt Jokereihin.
Pelattuaan kauden 1990–1991 Jokereissa Suoraniemi palasi Ruotsiin, nyt I divisioonan Rögle BK:n. Suoraniemi oli mukana nostamassa Rögleä Elitserieniin heti ensimmäisellä kaudellaan. Suoraniemi päätti uransa kauteen 1994–1995, jolloin Rögle putosi takaisin I divisioonaan.
Kari Suoraniemi pelasi maajoukkueessa 65 A-maaottelua, 13 B-maaottelua sekä 6 nuorten maaottelua. Hän voitti myös nuorten maailmanmestaruuskilpailuista hopeaa vuonna 1980. Poika Niko on pelannut 32 poikien maaottelua.
Suomi yleisurheilun Euroopan-mestaruuskilpailuissa 1962

| 0 | 1 | 2 | 3 | 4 |
| --- | --- | --- | --- | --- |
Suomi yleisurheilun Euroopan-mestaruuskilpailuissa
| Maakoodi: | Maakoodi: |  FIN |  FIN |  FIN |
| EAA:n jäsenliitto: | EAA:n jäsenliitto: | Suomen Urheiluliitto | Suomen Urheiluliitto | Suomen Urheiluliitto |
Belgrad 1962
Sijoitus mitalitaulukossa: 10.
|   |   | Yhteensä | miehet | naiset |
| Urheilijoita | Urheilijoita | 31 | 28 | 3 |
|  kultaa |  kultaa | 1 | 1 | - |
|  hopeaa |  hopeaa | 1 | 1 | - |
|  pronssia |  pronssia | 2 | 2 | - |
| pistesijat | pistesijat | 3 | 3 | - |
Osallistumisvuodet
 1934  • 1938 • 1946 • 1950 • 1954 • 1958 • 1962 • 1966 • 1969 • 1971 • 1974 • 1978 • 1982 • 1986 • 1990 • 1994 • 1998 • 2002 • 2006 • 2010 • 2012 • 2014 • 2016 • 2018 • 2022
Suomi yleisurheilun Euroopan-mestaruuskilpailuissa 1962 käsittelee Suomen joukkuetta yleisurheilun Euroopan-mestaruuskilpailuissa Belgradissa 1962.
Ennakko-odotukset

Suomen Urheiluliiton johtokunta valitsi vuoden 1962 EM-joukkueen kahdessa erässä Lappeenrannan Kalevan kisojen jälkeen elokuun puolivälissä. Ensimmäisessä vaiheessa valittiin 25 miesurheilijaa ja kolme naista, ja lisänäyttöjen jälkeen vielä kolme miestä. Nämä olivat ensimmäiset EM-kisat, joissa lajeihin sai osallistua kolme urheilijaa samasta maasta.
Julkisuudessa ei esitetty virallisia mitalitavoitteita, mutta tilastotulosten perusteella realistisia mahdollisuuksia oli yli viiteen suomalaismitaliin. Pentti Nikula oli hypännyt seipään maailman ennätyksen 494, ja hänen lisäkseen myös Kauko Nyström ja Risto Ankio olivat seiväshypyn Euroopan tilastossa neljän parhaan joukossa. Pituushypyn Euroopan tilastossa kaksi suomalaista oli viiden parhaan joukossa, minkä lisäksi vielä viiden eri lajin edustajia mahtui tilastoissa kuuden parhaan joukkoon.
Menestys

Suomalaiset saivat Belgradissa mitaleja vain seiväs- ja pituushypystä, joista saaliina oli kuitenkin yhteensä neljä mitalia. Seipäässä Pentti Nikulan, Kauko Nyströmin ja Risto Ankion kolmoisvoiton esteenä oli Tšekkoslovakian Rudolf Tomasek, joka sijoittui hopealle samalla tuloksella lievästä jalkavaivasta kärsineen Nyströmin kanssa. Pituudessa Rainer Stenius yllätti hyppäämällä hopealle ennätyksellään 785. Pentti Eskola sijoittui pronssille samalla tuloksella, kun taas Jorma Valkama jäi pituusfinaalin viimeiseksi.
Suomi oli saada viidennenkin mitalin, sillä Olavi Salonen sijoittui 800 metrillä neljänneksi samalla ajalla hopea- ja pronssimiesten kanssa. Neljännen sijan saavutti myös Jussi Rintamäki 400 metrin aidoissa. Keihäänheitossa koettiin paha pettymys, kun voittajasuosikkeihin lukeutunut Pauli Nevala ei selviytynyt aamukarsinnasta loppukilpailuun.
Keskeyttämään joutuneista suomalaisista estejuoksija Ilmari Kurkivuori kärsi vatsataudista ja kymmenottelija Seppo Suutari jäi ilman tulosta seiväshypyssä. Helteisessä säässä pahasti uupunut Niilo Sorrela oli maratonilla viimeinen maaliin asti juosseista.
Menestys > Kuuden parhaan joukkoon sijoittuneet

| Mitali | Nimi | Laji |
| --- | --- | --- |
| Kultaa | Pentti Nikula | seiväshyppy |
| Hopeaa | Rainer Stenius | pituushyppy |
| Pronssia | Kauko Nyström | seiväshyppy |
| Pronssia | Pentti Eskola | pituushyppy |
| 4 | Olavi Salonen | 800 metrin juoksu |
| 4 | Jussi Rintamäki | 400 metrin aitajuoksu |
| 4 | Risto Ankio | seiväshyppy |